ΓΡΑΠΤΗ ΕΡΩΤΗΣΗ E-4175/97 υποβολή: Daniel Varela Suanzes-Carpegna (PPE) προς την Επιτροπή (21 Iανουαρίου 1998)

Θέμα: Πολιτική συνοχής και πολιτισμός

Θα μπορούσε η Επιτροπή να ενημερώσει όσον αφορά τα πιλοτικά προγράμματα πολιτισμικού χαρακτήρα που συγχρηματοδοτήθηκαν κατά τη διάρκεια της περιόδου προγραμματισμού 1989-1993 καθώς επίσης κατά την τρέχουσα περίοδο προγραμματισμού (1994 - 1999) στο πλαίσιο του άρθρου 10 του Κανονισμού ΕΤΠΑ, διευκρινίζοντας την χώρα, το στόχο ανά περιφέρεια στον οποίο εντάσσεται το σχέδιο, το συνολικό κόστος και την κοινοτική συγχρηματοδότηση.

Απάντηση της κας Wulf-Mathies εξ ονόματος της Επιτροπής (5 Μαρτίου 1998)

Τα πρότυπα πειραματικά σχέδια διαπεριφερειακής συνεργασίας στον πολιτιστικό τομέα, έχουν προβλεφθεί για πρώτη φορά στο πλαίσιο προγραμματισμού του άρθρου 10 του κανονισμού του Ευρωπαϊκού Ταμείου Περιφερειακής Ανάπτυξης (ΕΤΠΑ) ((ΕΕ L 193 της 31.7.1993 )), για την περίοδο 1994-1999.

Ο κύριος λόγος για την εφαρμογή των πρότυπων πειραματικών προγραμμάτων διαπεριφερειακής συνεργασίας στον πολιτιστικό τομέα είναι ότι οι μειονεκτικές περιοχές της Κοινότητας διαθέτουν συχνά μια πολύ σημαντική πολιτιστική κληρονομιά αλλά η οποία, μερικές φορές, δεν χρησιμοποιείται σωστά. Αυτό θα μπορούσε να επιτευχθεί καλύτερα με την δημιουργία δικτύων με άλλες περιφέρειες με σκοπό την εκμάθηση, την ανταλλαγή εμπειριών και την οικονομική ανάπτυξη μιας περιφέρειας, βάσει της πολιτιστικής κληρονομιάς της.

Κατά συνέπεια, τα πρότυπα πειραματικά προγράμματα διαπεριφερειακής συνεργασίας πολιτιστικού χαρακτήρα, εντάσσονται στο πλαίσιο της πολιτικής συνεργασίας.

Μία πρόσκληση για υποβολή προσφορών (αριθ. 95/C 253/11) δημοσιεύθηκε στην Επίσημη Εφημερίδα του Σεπτεμβρίου 1995 ((ΕΕ C 253 της 29.9.1995 )). Η Επιτροπή έχει προβεί σε επιλογή 32 σχεδίων μεταξύ των 265 τα οποία έλαβε.

Τα δίκτυα συνεργασίας πρέπει να περιλαμβάνουν συμμετέχοντες των τοπικών ή περιφερειακών αυτοδιοικήσεων τριών ή έξη διαφορετικών περιφερειών και τουλάχιστον τρία κράτη μέλη. Ο αριθμός των περιφερειών των στόχων 1,2, 5β και 6 που συμμετέχουν σε δίκτυο δεν μπορεί να είναι μειοψηφία σε σχέση με το συνολικό αριθμό των συμμετεχόντων. Για το εν λόγω πρότυπο πειραματικό πρόγραμμα έχει προβλεφθεί συνολικό ποσό 15 εκατ. ECU με μέγιστη κοινοτική συγχρηματοδότηση 600.000 ECU ανά πρόγραμμα.

Τα κύρια θέματα συνεργασίας των προγραμμάτων που ελήφθησαν υπόψη αφορούν, π.χ., την αξιολόγηση της πολιτιστικής κληρονομιάς, την ανταλλαγή εμπειριών ενόψει προγραμμάτων ανασυγκρότησης, την δημιουργία πολιτιστικών κατευθύνσεων ή ακόμη τη χρησιμοποίηση νέων τεχνολογιών πληροφόρησης για τη δημιουργία ενός «εικονικού» μουσείου.

Λαμβάνοντας υπόψη, την γεωγραφική προέλευση των δικτύων τα πρότυπα πειραματικά προγράμματα διαπεριφερειακής συνεργασίας πολιτιστικού χαρακτήρα, κατανέμονται ως εξής:

>TABLE>

Τα 32 πρότυπα πειραματικά προγράμματα διαπεριφερειακής συνεργασίας πολιτιστικού χαρακτήρα άρχισαν να εφαρμόζονται την 1η Ιανουαρίου 1997 για μία περίοδο δύο ετών.

Μία site Internet δημιουργήθηκε με πρωτοβουλία της Επιτροπής παρέχοντας τον κατάλογο των 32 προτύπων πειραματικών προγραμμάτων, τα θέματα συνεργασίας, τους συμμετέχοντες στα δίκτυα καθώς και τα κύρια στοιχεία προϋπολογισμού. Η εν λόγω site δύναται να συμβουλεύεται στη διεύθυνση http:\\www-aeidl.be\art10\.